CELEX: 62019CA0335
Language: sl
Date: 2020-10-15 00:00:00
Title: Zadeva C-335/19: Sodba Sodišča (prvi senat) z dne 15. oktobra 2020 (predlog za sprejetje predhodne odločbe Naczelny Sąd Administracyjny – Poljska) – E. Sp. z o.o. Sp. k./Minister Finansów (Predhodno odločanje – Skupni sistem davka na dodano vrednost (DDV) – Direktiva 2006/112/ES – Člen 90 – Znižanje davčne osnove za DDV – Celotno ali delno neplačilo cene – Pogoji, določeni v nacionalni ureditvi za uveljavljanje pravice do znižanja – Pogoj, da dolžnik ni v postopku zaradi insolventnosti ali v postopku likvidacije – Pogoj, da morata biti upnik in dolžnik zavezana za DDV)

7.12.2020   
            
            
               SL
            
            
               Uradni list Evropske unije
            
            
               C 423/7
            
         
      Sodba Sodišča (prvi senat) z dne 15. oktobra 2020 (predlog za sprejetje predhodne odločbe Naczelny Sąd Administracyjny – Poljska) – E. Sp. z o.o. Sp. k./Minister Finansów
      (Zadeva C-335/19) (1)
      
      (Predhodno odločanje - Skupni sistem davka na dodano vrednost (DDV) - Direktiva 2006/112/ES - Člen 90 - Znižanje davčne osnove za DDV - Celotno ali delno neplačilo cene - Pogoji, določeni v nacionalni ureditvi za uveljavljanje pravice do znižanja - Pogoj, da dolžnik ni v postopku zaradi insolventnosti ali v postopku likvidacije - Pogoj, da morata biti upnik in dolžnik zavezana za DDV)
      (2020/C 423/10)
      Jezik postopka: poljščina
      
         Predložitveno sodišče
      
      Naczelny Sąd Administracyjny
      
         Stranki v postopku v glavni stvari
      
      
         Tožeča stranka: E. Sp. z o.o. Sp. k.
      
         Tožena stranka: Minister Finansów
      
         Izrek
      
      Člen 90 Direktive Sveta 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da nasprotuje nacionalni ureditvi, ki za znižanje davčne osnove za davek na dodano vrednost (DDV) določa pogoj, da je dolžnik na dan dobave blaga ali oprave storitev in na dan pred dnevom, ko je bil zaradi uveljavljanja tega znižanja podan popravek davčnega obračuna, registriran kot zavezanec za DDV in ni v postopku zaradi insolventnosti ali v postopku likvidacije ter da je upnik na dan pred dnevom, ko je bil podan popravek davčnega obračuna, še vedno registriran kot zavezanec za DDV.
      
         (1)  UL C 280, 19.8.2019.